GRADSKA KNJIŽNICA OMIŠ
Punta 1, 21310 Omiš
OIB: 37084614334
Razina: 21
RKP: 30058

IZVRŠENJE FINANCIJSKOG PLANA
ZA RAZDOBLJE OD 01.01. - 30.06. 2026. GODINE

Ukupni prihodi poslovanja Gradske knjižnice Omiš u izvještajnom razdoblju ostvareni su u iznosu od 98.588,59 EUR. Prihodi su ostvareni iz više izvora financiranja, a najvećim dijelom odnose se na sredstva osigurana iz proračuna Grada Omiša. Osim proračunskih sredstava, ostvareni su i vlastiti prihodi te pomoći iz državnog proračuna namijenjene financiranju programa i nabavi knjižnične građe.

Strukturu prihoda poslovanja čine:

· prihodi iz proračuna Grada Omiša u iznosu od 75.610,27 EUR;
· prihodi od članarina i zakasnina u iznosu od 4.548,70 EUR;
· prihodi od pruženih usluga (kopiranje) u iznosu od 1.144,10 EUR;
· tekuće pomoći proračunskim korisnicima iz proračuna koji im nije nadležan u iznosu od 7.717,00 EUR, od čega:
· 6.517,00 EUR za Program otkupa knjiga Ministarstva kulture i medija,
· 1.200,00 EUR za provedbu književno-kulturne manifestacije „Jurini jablani“;
· kapitalne pomoći za nabavu knjižne i neknjižne građe u iznosu od 4.000,00 EUR;
· prihodi za nabavu nefinancijske imovine u iznosu od 5.568,52 EUR.


Ukupni rashodi poslovanja ostvareni su u iznosu od 78.327,23 EUR, a odnose se na:
· rashode za zaposlene u iznosu od 65.822,77 EUR;
· materijalne rashode u iznosu od 12.504,46 EUR.


Rashodi za nabavu nefinancijske imovine ostvareni su u iznosu od 8.098,02 EUR, a odnose se na:
· nabavu knjižnične građe u iznosu od 7.248,02 EUR;
· nabavu ostale uredske opreme u iznosu od 850,00 EUR.

Ukupni rashodi i izdaci u izvještajnom razdoblju iznose 86.425,25 EUR, od čega se 78.327,23 EUR odnosi na rashode poslovanja, a 8.098,02 EUR na rashode za nabavu nefinancijske imovine.

U izvještajnom razdoblju ostvaren je višak prihoda i primitaka u iznosu od 12.163,34 EUR, koji predstavlja razliku između ukupno ostvarenih prihoda i ukupnih rashoda i izdataka.
Nakon pokrića prenesenog manjka prihoda iz prethodnog razdoblja u iznosu od 7.022,17 EUR, višak prihoda i primitaka raspoloživ u sljedećem izvještajnom razdoblju iznosi 5.141,17 EUR.

